Hun har over 10.000 følgere på Instagram, hun blev nummer to i TV3-programmet "MasterChef" i 2016 og vandt programmets juleudgave to år senere. Men det hele startede hjemme i mors og fars køkken. - De gav mig lov til at eksperimentere, så jeg elskede at lave mad. I dag laver jeg madskole for skolebørn i Aalborg Kommune og oplever, at der er en del, der ikke har været med i køkkenet før, siger Laura Sahl. Fredag er der Store Bededag og traditionen tro spises der varme hveder aftenen før. Også hjemme hos Laura Sahl og hendes mand. Og naturligvis - fristes man til at skrive - bager MasterChef-vinderen sine egne hveder. - Vi skal begge arbejde sent, så det bliver rart at komme hjem og hygge med nogle hveder, siger Laura Sahl, der også privat har "hveder i ovnen". Til september skal hun nemlig føde parrets første barn. Se hvordan Laura Sahl bager sine egne hveder i indslaget her:

Opsummering:
27-årige Laura Sahl fra Vester Hassing elsker at lave mad - og bage. Få hendes opskrift på varme hveder her.